
BUREAU VERITAS




ОБЩИНА БУРГАС

8000 Бургас, ул. „Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО 

ОБЩИНСКИ СЪВЕТ

БУРГАС

ДОКЛАДНА ЗАПИСКА

От д-р Лорис Мануелян, Замeстник-кмет „Здравеопазване, превенции, социални дейности, трудова заетост и спорт” 

Относно: Предоставяне на финансови средства за участието на Людмила Самсонова и Россана Морчева на Европейско първенство по УШУ  за деца в гр. Букурещ – Румъния от 07 до 12 май 2014г.
УВАЖАЕМИ ОБЩИНСКИ СЪВЕТНИЦИ,

С Решение на Общински съвет – Бургас по т. 5 от дневния ред на проведеното на 13.02.2014 г. заседание (Протокол № 33), е приет Бюджета на Община Бургас за 2014 г. В т. 17.5 от това Решение по отношение на субсидиране на други дейности в спорта (Приложение № 5.5) е одобрена обща сума в размер на 52 000 лв. (петдесет и две хиляди лева), от които 20 000 лв. (двадесет хиляди лева) са средства за участие на олимпийски, световни и европейски първенства.

На 31.03.2014г. в деловодството на Община Бургас e входирано заявление от  Стефан Колев – председател на СК „Бей Син“ Бургас. В писмото е изложено обстоятелство, водещо до необходимостта от подпомагане с финансови средства на 2 деца от Бургаския клуб “Бей Син“, включени в Националния отбор на страната,   предвид предстоящото им участие на Европейско  първенство по УШУ за деца , което ще се проведе в гр. Букурещ, Румъния  от 07 до 12 май 2014г.

 Предвид престижността на Европейското първенство, честта да се представя Република България и град Бургас, политиката на Община Бургас за подпомагане на местния спорт и местните състезатели, е налице необходимостта от предоставяне на финансови средства за участието на състезателите.

С оглед на гореизложеното и на основаниe чл. 21. ал. 1. т. 6. ЗМСМА предлагам Общински съвет - Бургас да вземе следното:

РЕШЕНИЕ:

1. Дава съгласие еднократно да бъде предоставена сумата от 500 лв. (петстотин лева) на Людмила Сергеевна Самсонова за участие й на Европейско първенство по УШУ за деца, в гр. Букурещ, Румъния от 07 до 12 май 2014г.

2. Дава съгласие еднократно да бъде предоставена сумата от 500 лв. (петстотин лева) на Россана Петрова Морчева за участие й на Европейско първенство по УШУ за деца, в гр. Букурещ, Румъния от 07 до 12 май 2014г.

3. След провеждане на Европейското първенство по УШУ за деца, в гр. Букурещ, Румъния от 07 до 12 май 2014г., състезателите чрез своите законни представители да представят отчети в Дирекция „Бюджет и финанси“ при Община Бургас за разходването на предоставените им финансови средства.

         Приложения:

1. Копие на Заявление с вх. № 78-00-84/31.03.2014 г. от Стефан Колев, председател СК „Бей Син“ Бургас;
2. Копие на Списък на родителите на състезателите;
3. Копие на Служебна бележка от Българска Федерация по ушу.
С уважение,

д-р Лорис Мануелян

Заместник-кмет „Здравеопазване, превенции, социални дейности, трудова заетост и спорт”

